FOTO: Hanna Grobler & SARIE in Mauritius + sy's 'n brunet
JY LEES NOU FOTO: Hanna Grobler & SARIE in Mauritius + sy's 'n brunet
Vasvat kan jy haar nie, want aktrise Hanna Grobler se lewe en werk wemel van die kontraste. Sy doen nie óf dit óf dat nie, sy doen áls - van superplastiek tot superreal. Sy gesels in die Augustus-uitgawe van SARIE, nóú op die rak
SARIE en Hanna was in Mauritius vir 'n fotosessie. Kry ál die foto's in jou Augustus-uitgawe.
"Jy moenie te hard probeer nie - nie in jou werk of in die liefde nie... As jy net ís, maak dit dinge soveel makliker." - Hanna
"Ek is g'n blonde poppie" - Hanna
Dis drie jaar later, en ons is in 'n effens anderste eilandopset: luilekker aan't gesels in die strand-restaurant van die vyfster-oord Long Beach op Mauritius. Hanna, deesdae 'n brunet, vat 'n hap tuna, verskuif haar sonbruin bene en leun vorentoe om haar eie kunswerk op haar slimfoon te wys. Ek hou 'n standaard- beleefde reaksie gereed. Maar die foto van haar skildery van 'n nguni-bul op die foon se skerm laat jou dadelik regop sit.
Hanna kán skilder. Sy het aan die Pro Arte-kunsskool in Pretoria gematrikuleer, 'n merietebeurs gekry om kuns op Maties te studeer, maar toe op drama besluit. Daarna het sy tien jaar lank nie aan 'n verfkwas gevat nie, maar deesdae werk sy tussendeur aan opdragwerke in haar kunsateljee by die kantore van haar liefdadigheidsorganisasie, die Hanna Charity and Empowerment Foundation, in Hazelwood, Pretoria.
Jy kry haar net nie vasgevat nie – jy dink dalk jy leer haar ken, maar dan vang sy jou onkant met 'n antwoord op die stelling en jy besef jy ken haar eintlik glad nie. Of sy nou model speel vir die kamera, of net haarself is, sy verras jou.